EVANGEELIUMI TÕDE Andrew Wommackiga
Õpetusteenistus, mis keskendub
Jumala tingimusteta armastusele ja armule.
Annan sõna Andrewle.
Tere tulemast vaatama "Evangeeliumi tõde".
Täna jätkan seeriaga, kus õpetan peatüki haaval
uuest raamatust "Teravam kui kaheterane mõõk".
Olen kirjutanud 16 raamatut
ning see raamat on ülevaade nendest raamatutest.
Üks peatükk on kokkuvõte,
või nagu mu kaastöötaja ütleb, tähtsamad märkmed õpetusest.
Kõik need erinevad tõed on koos ühes raamatus.
See on väeline!
Kui ma seda toimetasin, siis see ka tõesti teenis mind.
Kõik need erinevad tõed koos
olid lühikese aja jooksul värskenduseks ja meenutuseks.
Usun, et see raamat on sulle õnnistuseks
ja see on ka hea võimalus viia teisi teemaga kurssi.
Kui nad seda loevad ja Issand puudutab neid,
saavad nad hankida raamatu ja lisamaterjalid,
et minna õpetuses sügavamale.
Oleme rääkinud tõelisest kristlusest ja Püha Vaimuga ristimisest.
Mõnes mõttes on justkui patuks
võtta läbi need kaks olulist teemat vaid kahe saatega.
Varem olen õpetanud neli nädalat Püha Vaimuga ristimise teemal.
Siin on nii palju rohkem detaile, kui sain kahe päevaga läbi võtta.
Täna tahan rääkida tõest, millega Issand muutis mu elu.
Kui olin 8-aastane, siis sündisin uuesti
ja 18-aastaselt sain Püha Vaimuga ristitud.
See süütas mu elus tule.
Minust sai üleöö äärmuslik fanaatik.
Siiski ma ei mõistnud suurt osa Jumala Sõnast.
Püha Vaim hakkas mulle ilmutama tõdesid,
aga kõige tähtsam ilmutus, mille Püha Vaim mulle andis,
oli arusaam, millega sai mu aju justkui avatud.
Hakkasin äkitselt Jumala Sõna mõistma.
Täna jagan teiega õpetust "vaim, hing ja ihu".
Issand kasutas mulle Sõna avamiseks kirjakohta 1. Tessaloonika 5:23.
"Aga rahu Jumal ise pühitsegu teid läbinisti
ning teie vaim ja hing ja ihu olgu tervikuna hoitud laitmatuna
meie Issanda Jeesuse Kristuse tulemiseks!"
Kui Issand näitas mulle seda kirjakohta,
siis selle hetkeni olin hinge ja vaimu segi ajanud.
Ühtlasi on mõned teoloogid seda nii esitanud.
Arvasin, et mul on kaks osa.
Muidugi on füüsiline ihu, millega määratletakse sugu,
ja keha on kas noor, vana või vananemas.
Oleme ühenduses oma ihuga.
Teame, et meil on ka sisemine osa.
Näiteks, kui puudutan sind,
siis sa tunned seda isegi juhul, kui oled mu poole seljaga.
Tunned puudutust ja pöörad ümber.
Samamoodi võin puudutada ka su emotsioone,
ilma sind füüsiliselt puudutamata.
Võin sind rõõmustada, vihastada või kurvastada.
Emotsioone on erinevaid.
Tajume oma ihu ja seda, mida Piibel kutsub hingeks.
Mulle oli ilmutuseks, et mul on ka vaim.
Vaimuinimest ei ole näha ega tunda nii,
nagu tajume oma ihu ja hinge reaalsust.
Kasutasin hiljuti kirjakohta, kus Jeesus räägib Nikodeemusega.
Johannese 3:6.
"Lihast sündinu on liha, ja Vaimust sündinu on vaim."
See tähendab, et vaimu reaalsust ei saa tunda füüsilises reaalsuses.
Need on eraldi.
See on täielikult teine reaalsus.
Su ümber on vaimne maailm, aga igaühe sees on ka vaimne isik.
Ma ei teadnud seda.
Teadsin, et meis on tajutav eksistents,
kuid meie emotsionaalne isiksus aga on midagi enamat.
Meis on ka vaimne osa.
Tean seda selle tõttu, et 2. Korintose 5:17 ütleb:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
See kirjakoht räägib Kristuses olemisest.
Seda terminoloogiat on kasutatud Uues Testamendis
ligi 300 korda uuesti sünni puhul.
Rääkisin sellest eelmisel korral.
Kui sünnid ülalt, oled Kristuses ning seega ka uus loodu.
Üks tõlge ütleb,
et oled täiesti uus liik, mida varem ei olnud.
Vana on möödunud, vaata, uus on sündinud.
Jälgimise ja välistamise protsessis
võid näha, et ei mainita meie füüsilist ihu.
Sa ei muutnud sugu ja ihu on ikka sama.
Näed samasugune välja ja sind tuntakse ära.
Kui oled tüsedam, oled ka pärast päästet tüse.
Su ihu ei muutu,
kuigi paljud meist sooviksid hetkelist muutust oma ihudes.
Saame kunagi kirkuse ihu,
mida on meile tõotatud ja mille eest on juba hind makstud.
Praegusel hetkel ei ole see meile kättesaadav.
Su ihu ei saanud päästetud ja see ei ole Kristuses,
samuti ka hing, mis on emotsionaalne ja mentaalne osa.
Sul on ikka samad mõtted ja mälestused
ning mitmed samad piirangud.
Kui hakkad uuendama oma meeli ning mõtlema nagu Jumal mõtleb,
siis hakkab muutuma emotsionaalne ja füüsiline osa.
Võid kaalus alla võtta,
hakata paranema ning Jumala vägi
võib Püha Vaimu läbi su füüsist mõjutada.
Ihu ja hing võivad muutuda ning saada uuendatud
ja kogeda teatud määrani Jumala väge.
2. Korintose 5:17 ei räägi sellest.
Seal ütleb: kui keegi on Kristuses, siis ta on uus loodu.
Seal ei öelnud, et nüüd on selleks potentsiaali.
Muutus tuleb esile vastavalt meelte uuendamisele
ja muutuse protsess on saanud alguse.
See kirjakoht räägib,
et kui keegi on Kristuses, siis ta on uus loodu.
See on oleviku vormis ning jätkuv sellest hetkest alates.
Uus loodu!
Vana on möödas, mitte möödumas.
Vana on juba möödas ning uus sündinud.
Mõnedel on raske seda aduda, sest neil on mitmeid takistusi.
Nad tulevad Issanda juurde, mõistes, et nad vajavad muutust:
tervenemist ihudes, abieludes, Jumala abi kehvades finantsides,
abi depressioonis ja vabanemist valust ning häbist.
Neil on kõik need asjad füüsilises ja tunnete sfääris.
Nad tulevad Issanda juurde ja paluvad andestust
ning ootavad muutust oma ihus ja hinges.
Kui nad ei näe kiiret muutust, siis arvatakse, et see ei toiminud.
"Ma ei mõista, sest Jumal ütles, et olen uus loodu?"
See ei toimu koheselt su ihus ja hinges.
Muutus toimus su vaimus.
Vaimus oled sa täiesti uus loodu.
Uhiuus!
Oled identne Jeesusega.
See hakkas mu elu muutma.
Nii palju kirjakohti viitas sellele, et usklik pidi elama teatud viisil
ning märkasin, et mu elu ei sobitunud sellega.
See ajas mind segadusse.
Teadsin, et usaldasin Jumalat ning olen muudetud
ja mu tunded, usk on muutunud, aga ma ei näinud seda tulemust.
Panin isegi Piibli vahepeal kõrvale, sest seda oli raske mõista.
Kui mõistsin, et jutt oli mu vaimust,
see osa, mida ma ei suutnud tajuda oma väikese ajuga..
Kui tahan näha, kas mu juuksed on kammitud
siis vaatan peeglisse.
Pikemaid juukseid saab osaliselt ettepoole tõmmates näha.
Sa ei ole kõrvalt näinud oma juukseid ja nägu.
Oled näinud peegeldust või pilti, mida oled õppinud usaldama.
Kammid juukseid vaadates peeglisse,
aga sa ei näe ennast, vaid enda peegelpilti.
Kuidas sa tead, et see on täpne?
Oled sa kunagi seisnud kõverpeeglite ees,
mis su kuju muudavad?
Kuidas tead, et nähtu pole täpne?
Ma ei taha, et kahtled nähtus, vaid tahan tuua välja,
et usaldad midagi, mis kirjeldab sulle su välimust.
Oma füüsiliste silmadega pole sa kunagi ennast näinud.
Sa ei ole näinud oma nägu ega oma pea tagumist poolt.
Oled näinud kujutist, mida usaldad.
Jakoobuse 1:23-25 ütleb,
et kui keegi vaatab vabaduse täiuslikku seadusse,
siis ta on nagu mees, kes vaatleb oma ihulikku palet peeglist.
Kui uurid Jumala Sõna, vaatad nagu vaimsesse peeglisse.
Soengut tuleb vaadata materiaalsest peeglist,
aga vaimu ei saa vaadata oma tunnete järgi,
seda tuleb vaadata vaimsest peeglist.
Võid tunda end heidutatuna, pahasena vms.
Kui ma küsin: "Kuidas läheb?",
siis mõned võivad kirjeldada oma füüsilise ihu olukorda,
kas midagi valutab või mida arst ütles..
"Ei, tahtsin teada, kuidas end tunned?"
Võib-olla vastad, et oled
julgustatud või heidutatud ning tunned hirmu.
Jälgime pidevalt oma füüsilist ja emotsionaalset sfääri.
Kui ma küsiks: "Kas sul on külm või palav?",
siis sa ei vasta: "Lähen palvetan ja annan nädala pärast teada."
Sa ei tee seda, sest tead täpselt,
kas sul on külm või palav, või kas oled väsinud.
Emotsioonidega on sama lugu.
Sa ei pea selle pärast palvetama ning nädala pärast vastama.
Tead kohe, kas oled õnnelik, õnnetu, elevil või heidutatud.
Meie füüsilised meeled
jälgivad me emotsioone ning füüsilist sfääri.
Sa lihtsalt tead neid asju.
Mõned arvavad,
et kui vaimu reaalsuses on toimunud muutus,
siis seda on ka teada ja tunda, nii nagu emotsioonide ja ihuga,
aga see mis on vaim on vaim ja see mis on ihu on ihu.
Me ei saa jälgida vaimset sfääri oma viie meelega.
Kuidas me siis teame, missugune on me vaim?
Selleks uurid Jumala Sõna.
Johannese 6:63 ütles Jeesus:
"Sõnad, mis ma teile olen rääkinud, on vaim ja elu."
Kui keegi küsib sinult, kuidas käsi käib,
ja sa soovid vastata, kuidas sul läheb Kristuses
ja uuesti sündinud vaimuga, siis saad vaadata Jumala Sõnast.
Efeslastele 1:3 ütleb,
et olen Kristuses õnnistatud kõige vaimuliku õnnistusega.
Koloslastele 3:1 ütleb, et istun taevastes paikades.
Neid asju ei saa tunnetada vaid oma viie meelega,
aga Sõna uurimine avab selle sulle
ja siis mõistad, et see ei räägi füüsilisest ihust.
Võib-olla ma ei tunne end veel nii,
aga selline on minu uuestisündinud osa.
Näiteks 1. Johannese 4:17 justkui plahvatas mu sees.
"Selles on Jumala armastus saanud meie juures täiuslikuks,
et meil oleks julgust kohtupäeval;
sest nii nagu on tema (Jeesus), oleme meiegi selles maailmas."
Seal ei räägi tulevasest taevasest maailmast,
vaid nii nagu on Jeesus, nii oleme ka meie selles maailmas.
Mäletan kui lugesin seda ja ei mõistnud seda.
Jeesus sai hetkega oma kirkuse ihus asukohta muuta
ning ilmuda tuppa, kus olid uksed lukus.
Ma ei saa seda teha oma füüsilises ihus.
Jeesus käitus ning mõtles minust täiesti erinevalt.
Tal ei olnud minu sarnaseid mõtteid ja takistusi.
Kui jälgida oma hinge ja füüsilist ihu ning vaadata kirjakohta,
kus ütleb, et nii nagu on Jeesus, oleme ka meie selles maailmas,
siis püüdes seda mõista oma füüsiliste meeltega,
võime jõuda tupikusse, kus Piiblit on keeruline mõista.
Kui mõistsin, et minus on kolm osa: vaim, hing ja ihu.
Minu vaim on muudetud,
siis ma mõistan ka 1 Johannese 4:17 kirjakohta.
Nii nagu on Jeesus, oleme ka meie selles maailmas.
See ei räägi mu ihust ega hingest.
Hing tunnetab vaid osaliselt, aga kord mõistab ta kõike.
Vaimus olen identne Jeesusega.
Galaatlastele 4:6 ütleb,
et Jumal on läkitanud teie südamesse oma Poja Vaimu
kes hüüab: "Abba! Isa!"
Jeesus ütles Nikodeemusele, et me peame sündima Vaimust,
sest siis me sünnime ülalt ja oleme uued loodud,
uuestisündinud ja identsed Jeesusega.
1. Korintose 6:17.
"Aga kes hoiab Issanda poole, see on temaga üks vaim."
Kreeka sõna "üks" kohta on "heis".
See tähendab ainulaadne, kus kõik muu on välistatud.
See ei tähenda, et Jumal on kuskil üleval ja mina all,
vaid vaimusfääris on iga mu molekul,
kui selliseid asju on seal, identne Jeesusega.
Nii nagu Tema, olen mina vaimus.
Ma ei tea, kas see mõjutab sind, aga see revolutsioneeris mu elu.
See oli kui seeme või säde,
mis avas mu arusaamise ning muutis kõike.
Seetõttu hakkasin uskuma,
et võin näha surnuid ärkamas, pimedaid nägemas ja kurte kuulmas.
Mitte oma füüsilise sfääri tunnetuse, mingi surina või muu taolise tõttu
või emotsionaalse tunnetuse tõttu, vaid mõistsin, et olin uus loodu
oma uuestisündinud isikus ja vana oli möödunud
ning olin saanud Jeesusega oma vaimusfääris identseks.
Seetõttu oli mul ka Kristusega sama potentsiaal.
Paulus ütles Galaatia 2:20,
et enam ei ela mina, vaid Kristus minus.
See muutis mu elu.
Kui nägin seda ja kogu potentsiaali ning et mu võit ei ole kuskil taevas
või igavikus ootamas, kuni suren, vaid see oli juba minus..
Siiski oli see protsess,
kuidas see välja elada ja lasta endast välja voolata.
Protsess veel kestab.
See ei voola veel täiuslikult, kuid see täieneb ajaga.
Mingil määral oli minus ikka frustratsiooni.
Kui sain ilmutuse peale kõige selle mõistmist,
oli hulga kergem vabastada midagi, mida uskusin endal olevat,
selle asemel, et anuda Jumalalt midagi,
mida ma ei uskunud mul olevat, kuid Ta võib mulle anda.
Suur osa Kristuse ihust ei mõista,
et Kristus on nendes, nagu ütleb Koloslaste 1:27 - kirkuse lootus.
Nad arvavad, et Kristus on kuskil eemal.
Seetõttu on tekkinud õpetused,
mis ütlevad, et palvetades tuleb läbi murda deemonitest,
kes blokeerivad palveid jõudmaks Jumalani.
Vanas Testamendis blokeerisid deemonlikud jõud Taanieli palveid,
aga uue lepingu järgi elab Jumal meie sees.
Kristus meie sees, kirkuse lootus.
Seetõttu langetame palvetades pea, sest Jumal on siin.
Ütleme "Isa", me vaatame siia.
Inimesed võivad öelda:
"Su palve ei jõudnud laest kõrgemale."
See ei pea jõudma ninast kõrgemale, sest Jumal elab sinu sees.
Sinus elab kogu jumalik täius: Koloslaste 2:9-10.
Johannese 1:16:
"me kõik oleme võtnud tema täiusest, ja armu armu peale."
Paljud vaatavad peeglist, mõeldes: kas see on siis Jumala täius?
Nad näevad kortse, vistrikke ja kõike mis valesti
ning mõtlevad: Jumal on küll parem kui see.
Nad otsivad oma emotsioonides,
kus on heidutust, hirme, viha, kannatuse kaotust ja palju muud
ning mõtlevad: Jumal on ju suurem kui kõik see.
Lõpuks nad ei mõista, kuidas nad said osa Jumala täiusest?
Minus ei ole ju Jumala täiust!
Oled vaid vaadanud oma emotsioonide ja füüsise peale.
Vaimset olemust saab uurida vaid Jumala Sõna kaudu.
Siis näeme, et oleme uus loodu, vana on möödunud ja kõik on uus.
Nii nagu on Jeesus, oled ka sina selles maailmas.
Kes hoiab Issanda poole, see on temaga üks vaim.
Kõik on juba tehtud.
Kristus sinu sees, kirkuse lootus.
Efesose 4:24:
"..ja riietuda uue inimesega,
kes on loodud Jumala poolt elama tõe õiguses ja vagaduses."
Sind loodi õigena vaimus.
Sa ei ole õigekssaamise protsessis.
Füüsilises ihus sa liigud rohkem Jumala tahte poole,
aga vaimus on sind juba õigeks loodud.
Sa ei ole õigeks saamas, vaid juba õige ning püha.
Johannese 4:24 ühendab kõik eelneva:
"Jumal on Vaim ja kes teda kummardavad,
peavad teda vaimus ja tões kummardama."
See kõik koos on elumuutev.
Kui lähed Jumala ette
tunnistama taas oma läbikukkumist, valesti käitumist, mõtlemist,
valu ja viha südames, ning tunned ennast rüvetatuna
ega mõista, kuidas Jumal sind armastada saab,
siis sa ei ülista Jumalat vaimus ja tões.
Nii oled tulnud Ta ette oma tegude ja emotsioonidega
ning see on ka põhjus, miks sa ei saa Temaga ühendust.
Jumal on vaim ja ta vaatab sind läbi su uussündinud vaimu.
Oma uuestisündinud vaimus sa ei ole patune.
Oled täiesti puhastatud kõigest patust nii minevikus, olevikus kui tulevikus.
Oled püha ja puhas ning Jumal näeb sind sellisena.
Jumal ei vaata su välist, nii nagu inimesed vaatavad.
1. Saamueli 16:7 ütleb:
inimene näeb, mis on silma ees, aga Issand näeb, mis on südames.
Uuestisünniga saab su süda täielikult muudetud.
Jumal näeb sind uue looduna ning sa oled Talle meelepärane.
See revolutsioneeris mu elu.
See süütas minus tule.
Ma palvetan, et see mida olen täna rääkinud,
võiks ka sind teenida.
Julgustan sind hankima endale seda uut raamatut,
kus on igas peatükis kokkuvõte ühest mu 16-st raamatust.
See oleks sulle õnnistuseks.
Andrew uus teos "Teravam kui kaheteraline mõõk"
on saadaval teenistuse kodulehel.
Antud raamat on Andrew teostest unikaalseim,
kuna see on kokkuvõte tema 16-st erinevast õpetusest.
Iga õpetus on eraldi peatüki all.
See on meie teenistuse üks kokkuvõtvaim raamat.
Võta ühendust juba täna!
Lisaks on saadaval ka samateemaline DVD.
Pakkumine sisaldab ligi 7-tunnist õppematerjali.
Tellimiseks külasta aadressi www.awme.net
Võite ka tellida teemakohase märkmeraamatu,
mis on heaks lisamaterjaliks, kui õpite DVD kaudu.
Nendes kõigis vahendites peituvad sügavad piiblikohased tõed.
Võimalik on ka osta neid kõiki ühes paketis.
See hõlmab DVD-d, raamatut ja märkmeraamatut.
Tellimiseks külasta meie kodulehte.
Kontakteerumisel on saadaval ka üksiku õpetusega DVD.
Kui sul pole aga võimalik seda osta,
siis kirjutamisel või helistamisel saadetakse see sulle tasuta.
Tellimiseks kasuta järgnevaid aadresse.
Võimaluse korral tutvu ka Andrew tulevaste konverentsidega.
Lase Jumala Sõnal muuta enda elu.
Üritused toimusid 2011. aastal.
Eestulevate ürituste kohta saad infot meie kodulehelt.
Kas olete tahtnud kunagi tutvuda "Evangeeliumi Tõde" ajakirjadega?
Võite leida need veebilehelt www.awmi.net
Vajuta vasakul "ektras"
ja siis vajutage "online magazines".
Siin leiate arhiivi, mis ulatub aastate taha.
Vaadake suurepäraseid artikleid ja kindlasti ka värsket numbrit.
Ajakiri "Evangeeliumi Tõde" nüüd ka internetis.
Joon liivas
Kõrbeoaas Arizonas.
Siin ühinesid kogudusega Mike ja Caroline Hoesch,
alludes tugeva tahtega pastorile.
Aja jooksul kujunesid nendest religioossete ideede ohvrid,
mis koos halvaloomulise kasvajaga hävitas nende elusid.
Ma teadsin, et midagi mu ihus on valesti.
Miski, mida ma kutsun kombitsaks, kasvas mu naha alt välja,
see laienes ja oli vastik ning justkui saatana ilming.
Vaadake tervet lugu täna.
Minge veebilehle www.awmi.net
Vajutage "ministry news" ja minge tervenemise teekonnale.
Muuda oma elu
Muuda maailma
Tõlge: Merle Morales